Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 2943

d) A tudománytörténetet a tanultak alapján ismerje meg, saját gyűjtőmunkát végezzen választott témájában a tudománytörténet valamely vonatkozó eseményéről. Törekedjen korszerű bemutatásra, használja helyesen a korszerű eszközöket. 2006/20/II. szám A FÖLDÜNK –KÖRNYEZETÜNK MŰVELTSÉGI TERÜLET TANTERVEI 5–8. ÉVFOLYAM 2006/20/II. szám A Földünk és környezetünk műveltségi terület részletes tantervei mintegy másfél évtizedes tanterv- és taneszköz-fejlesztési praxis, kutatási és kísérleti eredmény, gyakorlati kipróbálási tapasztalat felhasználásával nyerték el végleges formájukat. Az eredeti tanterveket az Értékközvetítő és Képességfejlesztő Program Országos Központja dolgozta ki Zsolnai József koncepciója alapján. Ezen ÉKP-tanterv tantárgyi tanterveit – intézményünkben helyi alternatív tantervként alkalmazva – újabb többszöri kipróbálás alapján alakították olyanná a Zalabéri Általános Iskola pedagógusai, hogy más, igényes, szokatlan tevékenységeket is bátran alkalmazó pedagóguscsoportok nyugodtan alkalmazhatják őket helyi tanterveikben. A Képességfejlesztő és értékőrző kerettanterv (KÉK) részletes tantervei a NAT 2003-hoz igazítottak. Az általános iskola 5–8. évfolyamára a Földünk és környezetünk műveltségi területen belül a következő tantervet közöljük: Földrajz 5–8. Â Az egyes tantervek jellemzőit, az alkalmazásukhoz szükséges feltételeket a tantárgyi tantervek ismertetői tartalmazzák. ÂA tanulásához-tanításához javasolt időkeretet az összefoglaló óraterv javaslat és a tanterv tartalmazza. ÂE részletes tantervek nem önmagukban álló dokumentumok. Minden egyes tantárgyi tantervhez pedagógiai segédletek és az adott tantárgy tanulását segítő – zömmel saját fejlesztésű – taneszközök tartoznak. A tantárgyi tanterveken túl minden egyes tantárgyhoz négyféle pedagógiai segédlet készült és készül. Ezek az alábbiak:  tanítási program ( vagy tantárgyi útmutató),  feladatgyűjtemény,  időterv,  mérőlap és értékelési útmutató. ÂA Képességfejlesztő és Értékőrző Kerettanterv bármilyen tantárgyi tantervének, segédleteinek és taneszközeinek használatára továbbképzések keretében készülhetnek fel az ilyen típusú szolgáltatást igénylő pedagógusok. 2006/20/II. szám FÖLDRAJZ 5–8. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 5–8. évfolyam számára kimunkált alternatív tanterve képezte. Az itt közölt, 5–8. évfolyamra szóló Földrajz tanterv szerves előzménye a Természetismeret 3–4. évfolyamos tanterv. Javasolt óraszám Évfolyam 5. 6. 7. 8. Óraszám (hetente) A KÉK és a NAT 2003 viszonyának jellemzői A KÉK 5–8. évfolyamos kerettanterve a NAT Földünk-környezetünk műveltségi területére terjed ki. A kerettanterv a Földünk-környeztünk műveltségi terület követelményeinek, valamint a Kerettanterv Földrajz tantárgyleírásában közölt továbbhaladási feltételeknek teljes mértékben megfelel. A Földrajz kerettanterv a NAT műveltségi területek kiemelt fejlesztési feladatai közül a Környezeti nevelés és a Európai azonosságtudat – egyetemes kultúra követelményeinek teljesítését teszi lehetővé. Ezen kívül segíti a Hon és népismeret, továbbá a Felkészülés a felnőtt lét szerepeire és az Információs és kommunikációs kultúra követelményeinek teljesítését. A Földrajz kerettanterv jellemzői Az 5–8. évfolyamos Földrajz kerettanterv – illeszkedve az Értékközvetítő és képességfejlesztő program tantárgyainak struktúrájához – az alábbi részekre tagolódik: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (elégséges) teljesítményminősítést (osztályzatot) szerezzenek. Az egyes tantervi részek kölcsönösen megfeleltettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A tanterv teljesítménykövetelményeit – következetes tanulás és tanulás segítés révén – bármely tanuló teljesíteni tudja. A tanterv tanulási programja módot kínál a differenciált tanulásszervezésre a pedagógusok számára. A kerettanterv alkalmazásához szükséges feltételek A Földrajz kerettantervet földrajz (és bármely) szakos tanári diplomával rendelkező pedagógus eredményesen taníthatja. Előnyös a közoktatásban akkreditált ÉKP továbbképzés, vagy a szakirányú továbbképzés elvégzése. A kerettanterv különösebb tér- és időszervezést nem igényel. A kerettantervben szereplő tevékenységek tanulásához nem szükséges külön terem. A földrajz szaktanterem megléte viszont nem hátrány. Fontos azonban elkülönített térben (szertárban) tárolni a program kivitelezéséhez szükséges eszközöket. 2006/20/II. szám A Földrajz tanulásának céljai, fejlesztési feladatok Általános fejlesztési feladatok Ebben a képzési szakaszban általános fejlesztési feladat, hogy a tanulók tanári iránymutatás segítségével legyenek képesek felismerni a lakókörnyezetüket jellemző természeti és ember alkotta képződményeket, továbbá az élő és élettelen természet, a benne elhelyezkedő társadalom kisebb csoportjainak fontosabb környezeti jelenségeit, kölcsönhatásait. A tanulóban tudatosuljon a társadalom szerepe és felelőssége a környezeti értékek megóvásában. Váljon egyértelművé a társadalom tagjainak egyenrangúsága, amit az eltérő emberi kultúra és a különböző értékrendek megismerése segíthet elő. Alakuljon ki a földrajzi környezet, elsősorban a Kárpátmedence tájai, az ott élők életmódja iránti kíváncsiság és a tárgyhoz kapcsolódó alapkészségek mellett a földrajzi környezetben és a gyakorlati életben való eligazodási képesség is fejlődjön. A következő képzési szakaszban általános fejlesztési feladat, hogy a tanulók tanári közreműködéssel legyenek képesek felismerni az egyes kontinensekre és Magyarországra jellemző legfontosabb természeti és ember alkotta képződéményeket, továbbá az élő és élettelen természet és a benne elhelyezkedő társadalom legfontosabb környezeti jelenségeit, kölcsönhatásait. A tanuló érzékelje a társadalom szerepét és felelősségét a környzeti értékek megóvásában, tudatosuljon benne az emberi faj egyenrangúsága. Fejlődjön a tanulók földrajzi tudásának gyarapítása iránti igény és a tárgyhoz kapcsolódó alapkészségek mellett a földrajzi környezetben és a gyakorlati életben való eligazodási képességük is érje el a korosztálytól elvárható szintet. Ismeretszerzés, feldolgozás és alkalmazás Legyenek képesek a tanulók a természet jelenségeit és folyamatait észrevenni és azokat megfigyelni. Tudjanak egyszerű megfigyeléseket, méréseket és vizsgálatokat végezni földrajzi környezetükben. Ismerjék és tudják használni a mindennapi életben előforduló megfigyelésekhez, vizsgálatokhoz, mérésekhez szükséges eszközöket. Szerezzenek gyakorlottságot a mindennapi életben előforduló mérésekben, ezeket projektmódszer segítségével is képesek legyenek elvégezni. Tudják a különböző természeti jelenségeket összehasonlítani, csoportosítani, azokat változásukban, fejlődésükben bemutatni. Megfigyeléseiket, tapasztalataikat, szerzett információikat szóban és írásban legyenek képesek megfogalmazni, azokból szükség szerint modell alkotásra alapot adó következtetéseket levonni. A lényegkiemelésre való törekvés mellett ismerjék és használják helyesen a tanult természettudományos szakkifejezéseket. Vegyék észre a valóság és annak képi ábrázolása közti kapcsolatot. Tudják a kevésbé bonyolult szöveges és képi információkat értelmezni. Tudjanak a térképen tájékozódni, egyszerű térképvázlatot készíteni. Legyenek képesek tájékozódni természettudományi lexikonokban, enciklopédiákban, atlaszokban. Értsék az életkoruknak megfelelő természettudományos ismeretterjesztő könyvek, cikkek, televízió-műsorok, videofilmek információit. Tudatosuljon bennük, hogy környezetük állapota saját egészségükre is hatással van. Igényeljék az egészséges életkörülményeket, és tudják, hogy ezt saját környezetükben hogyan alakíthatják ki. Ismereteik és tapasztalataik alapján figyeljenek arra, hogy felelősek a természet jövőjéért, fenntarthatóságáért. Becsüljék meg környezetük értékeit, alakuljon ki pozitív attitűdjük a földrajzi környezet esztétikai és gazdasági értékei iránt. Tudjanak a tanulók pontos megfigyeléseket végezni, önállóan vizsgálódni a föld- és környezettudományok megfelelő szempontjai szerint. Vizsgálataik, megfigyeléseik alapján legyenek képesek véleményt alkotni a vizsgálat, megfigyelés tárgyáról. Tudjanak eligazodni és tájékozódni a különböző információs anyagokban (természettudományi lexikonokban, enciklopédiákban, tudományos és szakkönyvekben, folyóiratokban, statisztikai kiadványokban, albumokban, atlaszokban, televíziós és videofilmekben, a világhálón és számítógépes adathordozón található anyagokon stb.) és ezek gyűjteményeiben (könyvtárakban, múzeumokban). Legyenek képesek megfigyeléseiket, ismereteiket szabatosan, pontos szakkifejezéseket használva szóban és írásban megfogalmazni, térkép- és egyéb vázlatrajzzal illusztrálni, elemezni és értékelni. Tudják a környezetükben lejátszódó eseményeket, jelenségeket bemutatni, reálisan értékelni és indokolni. Lássák be, hogy a tények bemutatásakor néha szubjektív elemek is érvényesülnek az érdekek ütközése következtében. Ezért legyenek képesek mérlegelni a legfontosabb információforrásból szerzett információkat, és tudjon azokból reális következtetéseket levonni. 2006/20/II. szám Tájékozódás, tájékozottság a földrajzi térben Ismerjék a tanulók a világtájakat, tudják azokat felismerni a valóságban és a térképen. Tudjanak tájékozódni a lakóhelyükön és annak környékén. Ismerjék Magyarországon belül lakóhelyük, Európán belül Magyarország elhelyezkedését, legyen rálátásuk a magyarságnak a határainkon túl való elhelyezkedésére. Tudják olvasni a domborzati földrajzi térképet. Legyen képzetük a térkép és a valóság kapcsolatáról, értsék az ábrázolás korlátait. Legyen helyes képzetük a környezet elemeinek méretéről, a számszerűen kifejezhető adatok nagyságrendjéről, különösen a földrajzi objektumok egymástól lévő távolságáról. Ismerjék a földrajzi térben való eligazodáshoz nélkülözhetetlen topográfiai alapfogalmakat. Ismerjék fel a tanulók a leggyakoribb ásványokat, kőzeteket, nyersanyagokat, energiahordozókat, talajokat, valamint a víz és a levegő anyagait a jellemző tulajdonságaik alapján. Legyen áttekintésük az ember gazdasági tevékenységét meghatározó természeti, társadalmi és gazdasági környezet tényezőiről, továbbá a környezetet károsító szennyező anyagokról és azok forrásairól. Tudják, hogyan csökkenthető vagy szüntethető meg a károsító hatásuk. Tájékozódás, tájékozottság az időben Ismerjék a tanulók a napszakok és az évszakok változását és a változások okát. Ismerjék az időszámítás csillagászati alapjait és tudják azokat alkalmazni. Legyenek képesek az időben elhelyezni a Föld és szféráinak kialakulását, a Föld történetének jelentősebb korszakait. Tudják érzékelni és érzékeltetni a földtörténeti és evolúciós folyamatok időtartamának nagyságrendi eltéréseit. Biztonsággal tudják használni a tanulók a földtani, a domborzati és a tematikus földrajzi térképeket. Értsék a térkép és a valóság kapcsolatát, az ábrázolás korlátait. Legyenek helyes képzeteik a környezet elemeinek méreteiről, a számszerűen kifejezhető adatok nagyságrendjéről. Tegyenek szert általános tájékozottságról Magyarország és a Magyarországgal szomszédos országok, továbbá Európa országainak természeti és társadalomföldrajzi jellemzőiben. Szerezzenek általános tájékozottságot a távolabbi országokról: India, Japán, Kína, Amerikai Egyesült Államok, egy közel-keleti, egy afrikai és egy latin-amerikai ország. Ismerjék a földrajzi térben való eligazodáshoz nélkülözhetetlen topográfiai fogalmakat. Tájékozódás, tájékozottság a környezet anyagairól Legyenek képesek a tanulók felismerni a természetben leggyakrabban előforduló ásványokat, kőzeteket, nyersanyagokat és energiahordozókat, talajokat, továbbá a víz és a levegő anyagait jellemző tulajdonságaik alapján, tudják azokat nagyobb csoportokba rendezni. Ismerjék a környezetet károsító leggyakoribb szennyező anyagokat és azok forrásait. Tudják, hogy hogyan csökkenthető vagy szüntethető meg ezen anyagok károsító hatása. Ismerjék a tanulók a zónaidő használatának elméleti alapjait és a mindennapi életben betöltött szerepét. Tanuljanak meg – a meglévő matematikai és csillagászati ismereteikre támaszkodva – helyi időszámítással kapcsolatos problémákat megoldani. Legyenek tisztában a vizsgált terület, régió legfontosabb társadalmi és gazdasági folyamatainak és változásainak időbeli elhelyezésével. Biztonsággal igazodjanak el a földtörténeti korokban, érzékeljék a földtörténet és a társadalomtörténet időintervallumában meglévő különbségeket. Tájékozódás, tájékozottság a környezet kölcsönhatásaiban Érzékeljék a tanulók a környezetükben lezajló változásokat mint természeti és társadalmi folyamatok hatásainak eredményeit. A technikai fejlődés szerepének felismerésével összefüggésben ismerjék a megújuló és a meg nem újuló energiahordozókat, ezzel összefüggésben halljanak az energiatermelő és -fogyasztó folyamatok rövid- és hosszú távú következményeiről a természeti és a társadalmi környezetben. Tudják értelmezni környezetük természeti és társadalmi jellemzőinek összefüggéseit és kölcsönhatásait. Értsék, hogy a természeti környezet hogyan hatott a történelmi események kimenetelére, hogyan befolyásolja általában a társadalmi-gazdasági életét. Ismerjék a gazdasági élet jelenségeinek összefüggéseit, kölcsönhatásait. 2006/20/II. szám Ismerjék meg az emberi tevékenységek okozta alapvető környezetkárosító folyamatokat, azok megelőzésének és megszüntetésének lehetőségeit. Tudják, hogy az emberek sok tekintetben különböznek egymástól, de emberi mivoltában mindenki egyenrangú. Tudják érzékelni és értékelni a tanulók a környezetben lezajló változásokat mint természeti és társadalmi folyamatok hatásainak eredményeit. Ismerjék a megújuló és a meg nem újuló energiahordozókat, ezzel összefüggésben lássák az energiatermelő és fogyasztó folyamatok rövid- és hosszútávú következményeit a természeti és a társadalmi környezetben. Tudják értelmezni az egyes tájak, országok, kontinensek természeti és társadalmi jellemzőinek összefüggéseit és kölcsönhatásait. Értsék, hogy a természeti környezet hogyan hatott a történelmi események kimenetelére, hogyan befolyásolja az egyes országok társadalmi-gazdasági életét. Ismerjék a gazdasági élet jelenségeinek összefüggéseit, kölcsönhatásait. Értsék, hogy a társadalmi-gazdasági élet eseményei hogyan hatnak az egyes országok fejlődésére. Ismerjék meg az emberi tevékenységek okozta környezetkárosító folyamatokat, azok megelőzésének és megszüntetésének lehetőségeit. Értsék meg, hogy a népek természeti és gazdasági körülményei, hagyományai meghatározzák gondolkodásmódjukat, gazdasági helyzetüket, világszemléletüket. Tudják, hogy az emberek sok tekintetben különböznek egymástól, de emberi mivoltában mindenki egyenrangú. Tájékozódás, tájékozottság hazai földrajzi-környezeti kérdésekben Alakuljon ki a tanulókban a hazai tájhoz, a természeti és a társadalmi értékeinkhez való kötődés. Ismerjék meg a természeti tényezőknek a társadalom elhelyezkedésében, hagyományaiban, településeiben, gazdasági életében megnyilvánuló hatásait és földrajzi összefüggéseit. A lakókörnyezetük földjének megismerése, a hazai nagy tájakra jellemző természeti, társadalmi, gazdasági értékek áttekintése, rögzítése, a hazához való kötődés megerősítése. A tanulók érdeklődésének felkeltése a magyar utazók, tudósok, szakemberek a Föld felfedezésében és megismerésében játszott szerepéről. A tanulók legyenek képesek tájékozódni a lakókörnyezetük védett természeti, kulturális és gazdaságtörténeti értékei felöl, ismerjék fel a környezeti problémák helyi vonatkozásait. Alakuljon ki a tanulókban a hazai tájhoz, a természeti és a társadalmi értékeinkhez való kötődés. Ismerjék meg a természeti tényezőknek a Kárpát-medence népei elhelyezkedésében, hagyományaiban, településeiben, gazdasági életében megnyilvánuló hatásait és földrajzi összefüggéseit.A Kárpát-medence, azon belül Magyarország földjének megismerése, a hazai nagy tájakra jellemző természeti, társadalmi, gazdasági értékek feldolgozása, rögzítése, a hazához való kötődés megerősítése. A magyar társadalom és gazdaság nemzetközi kapcsolatrendszerének megismerése. A tanulók érdeklődésének felkeltése a magyar utazók, tudósok, szakemberek a Föld felfedezésében és megismerésében játszott szerepéről. A tanulók legyenek képesek tájékozódni Magyarország védett természeti, kulturális és gazdaságtörténeti értékei felöl, ismerjék fel a globális és regionális környezeti problémák hazai vonatkozásait. Tájékozódás, tájékozottság regionális és globális földrajzi-környezeti kérdésekben Ismerjék fel a Kárpát-medence, azon belül Magyarország alapvető regionális sajátosságait. Legyenek képesek a földrajzi övezetesség megnyilvánulásait felismerni. Lássák be, hogy a természet egységes egész, a Föld egységes rendszer, melyben az ember természeti és társadalmi lényként él. Tudatosuljon bennünk, hogy a földi rendszer működését károsan befolyásoló társadalmi és egyéni cselekedetek visszahatnak az ember életére, végső soron saját létét veszélyeztetve. Legyenek tájékozottak abban, hogy hogyan kerülhetjük el a legsúlyosabb környezeti veszélyeket. Lássák be, hogy a környezet károsodása-károsítása nem ismer országhatárokat, a környezeti károk megakadályozására nemzetközi összefogásra van szükség. Ismerjék meg a természetvédelem alapvető céljait, legyen áttekintésük nemzeti parkjainkról és legfontosabb természeti értékeinkről. Ismerjék meg a környezetkárosodások megelőzésének lakókörnyezetükben érvényesíthető lehetséges főbb módjait. Ismerjék fel a kontinensek, tájak, országok regionális sajátosságait, különbségeit, rendszerét. Az egyes kontinensek példáján keresztül legyenek képesek a földrajzi övezetesség megnyilvánulásait felismerni, e mellett térben és időben is érzékeljék a természeti környezet és a gazdaság összefüggéseit. Értsék meg, hogy a természet egységes egész, a Föld egységes rendszer, melyben az ember természeti és társadalmi lényként él. Lássák be, hogy a földi rendszer működését károsan befolyásoló társadalmi és egyéni cselekedetek visszahatnak az ember életére, végső soron saját létét veszélyeztetve. Legyenek tájékozottak abban, hogy hogyan kerülhetjük el a legsúlyosabb környezeti veszélyeket. Lássák be, hogy a környezet károsodása-károsítása nem ismer országhatárokat, a környezeti károk megakadályozására nemzetközi összefogásra van szükség. Ismerjék meg a természetvédelem alapvető céljait, nemzeti parkjainkat és természeti értékeinket. 2006/20/II. szám Ismerjék meg a környezetkárosodások megelőzésének elveit, főbb módjait, illetve a károsodott tájak természetes állapotának visszaállítási lehetőségeit és korlátait. Tájékozottság a természettudományos megismerésről, a természettudomány fejlődéséről Tudatosuljon a tanulókban, hogy a természetről szerzett ismereteinket megfigyelések, vizsgálódás, kísérletezés, mérés útján szerezzük meg. Legyenek tájékozottak arról, hogy a természettel kapcsolatos ismereteiket természettudományos könyvek, cikkek olvasása, televízió- és rádióműsorok, videofelvételek hallgatása, nézése révén is fejleszthetik. Legyenek tájékozottak arról, hogy a természettudomány – más tudományok mellett – meghatározó szerepet töltött be az emberiség problémáinak megoldásában és az életfeltételek javításában. Értékeljék, tiszteljék a természettudósok munkásságát, felfedezéseiket, kutatási eredményeiket. Tudják, hogy a földrajztudomány a természeti és társadalmi jelenségek, folyamatok környezetünkre gyakorolt kölcsönhatásait és térbeli elterjedésüket vizsgálja, azonban ezek megértéséhez elengedhetetlenek a széleskörű természettudományos ismeretek. Tudatosuljon a tanulókban, hogy a természetről szerzett ismereteinket megfigyelések, vizsgálódás, kísérletezés, mérés útján szerezzük meg. Legyenek tájékozottak arról, hogy a természettel kapcsolatos ismereteiket természettudományos könyvek, cikkek olvasása, televízió- és rádióműsorok, videofelvételek hallgatása, nézése révén is fejleszthetik. Legyenek tájékozottak arról, hogy a természettudomány – más tudományok mellett – meghatározó szerepet töltött be az emberiség problémáinak megoldásában és az életfeltételek javításában. Értékeljék, tiszteljék a természettudósok munkásságát, felfedezéseiket, kutatási eredményeiket. Tudják, hogy a földrajztudomány a természeti és társadalmi jelenségek, folyamatok környezetünkre gyakorolt kölcsönhatásait és térbeli elterjedésüket vizsgálja, azonban ezek megértéséhez elengedhetetlenek a széleskörű természettudományos ismeretek. A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Taneszköz Évfolyam Raktári szám Cím 5–6. CR-002/1 Cartographia: Földrajzi atlasz a 12–16 éves tanulók számára MS-2112 Dr. Jakucs L. – Nagy G-né: A Föld, amelyen élünk 1. Természetföldrajz 7–8. CR-002/1 Cartographia: Földrajzi atlasz a 12–16 éves tanulók számára MS-2112 Dr. Jakucs L. – Nagy G-né: A Föld, amelyen élünk 1. Természetföldrajz MS-2113 Makádi M.: A Föld, amelyen élünk 2. Európán kívül MS-2114 Makádi M.: A Föld, amelyen élünk 3. Európa MS-2115 Makádi M.: A Föld, amelyen élünk 4. Hazánk 2006/20/II. szám A tananyag elsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Szakszöveg jegyzetelési módjainak gyakorlása  Szakszöveg néma értő olvasása, megadott szempontok szerinti feldolgozása (adatkeresés, lényegkiemelés, kérdés megfogalmazása stb.)  Ábrák elemzése, készítése  Táblázatok adatsorainak értelmezése, készítése  Modellek magyarázata  Videofilm megtekintése, kiértékelése  Diakép megtekintése, kiértékelése  Internet, CD ROM keresési feltételek szerinti használata  Témaspecifikus folyóiratcikkek jegyzetelése  Megfigyelések a természetben és a lakókörnyezetben  Adatgyűjtés a gazdasági, társadalmi környezetben  Terminus technicusok szótár segítségével történő magyarázata  Egyszerű kísérletek a laborban és a természetben  A természet anyagainak vizsgálata  Földrajzi nevek helyesírásának gyakorlása, elsajátítása  Térbeli folyamatok, jelenségek összehasonlító elemzése  Térképhasználat, tájékozódás a térképen, önálló térképkészítés  Tájékozódási műszerek használatának gyakorlása  Egy szabadon választott téma komplex feldolgozása és bemutatása (kiselőadás, tabló, írásbeli beszámoló)  Definíció alkotása és értelmezés  Számítási feladatok megoldása  A természet anyagainak felismertetése  Eredmények kiszámításának levezetése  Alkotások kiállítása  Földrajzi nevek bemutatása a falitérképen és a vaktérképen  Rövid szóbeli értékelés megtartása egy adott témában  A tanuló által végzett vizsgálatok módszereinek és eredményeinek kiértékelése  Tájékozódást segítő feladat végrehajtása  Munkalapok, tesztek megoldása, diagnosztikus mérés  Szóbeli felelet  Egyéni és csoportos megbeszélés  Játékos vetélkedő  Házi dolgozat készítése  Tanulói értékelés (elemző önértékelés, diáktárs elemzése)  Tanári értékelés (formatív és szummatív)  Zsűrizés (alkotások esetén)  Külső szakértő bevonása 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes